Juri von Bonsdorff

Juri Tomas Ernesto von Bonsdorff (s. 15. elokuuta 1969) on suomenruotsalainen toimittaja, joka asuu Yhdysvalloissa. Hän on toiminut Washingtonin-kirjeenvaihtajana Yleisradiolle 2007–2011, Ruotsin radiolle ja suomalaiselle Hufvudstadsbladet-lehdelle sekä uutistuottajana Euroopan yleisradiounionin Eurovision Americas -toimituksessa. Hän aloitti vuoden 2022 alussa jälleen Yleisradion Washingtonin-kirjeenvaihtajana Mika Hentusen jälkeen.

Juri von Bonsdorffin isä oli vasemmistolainen toimittaja, tietokirjailija ja kehitysyhteistyöaktivisti Johan ”Seppi” von Bonsdorff, isoisä päätoimittaja Henrik von Bonsdorff ja isoisoisä piispa Max von Bonsdorff. Hän kertoo saaneensa etunimensä kosmonautti Juri Gagarinin ja sissijohtaja Ernesto Che Guevaran mukaan.

Lähteet

Vuonna 1969 syntyneet
Elävät henkilöt
Suomalaiset aateliset
Suomalaiset toimittajat
Ulkomaankirjeenvaihtajat
Suomenruotsalaiset henkilöt